CELEX: 32022D0948
Language: lt
Date: 1646092800000
Title: Komisijos sprendimas (ES) 2022/948 2022 m. kovo 1 d. kuriuo patvirtinama „Sberbank d.d.“ pertvarkymo schema (pranešta dokumentu Nr. C(2022) 1403) (Tekstas autentiškas tik anglų kalba)

2022 6 20   
               
               
                  LT
               
               
                  Europos Sąjungos oficialusis leidinys
               
               
                  L 164/65
               
            
         KOMISIJOS SPRENDIMAS (ES) 2022/948
         2022 m. kovo 1 d.
         kuriuo patvirtinama „Sberbank d.d.“ pertvarkymo schema
         
            
               (pranešta dokumentu Nr. C(2022) 1403)
            
         
         (Tekstas autentiškas tik anglų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. liepos 15 d. Europos Parlamento ir Tarybos reglamentą (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010 (1), ypač į jo 18 straipsnio 7 dalies antrą pastraipą;
         kadangi:
         
                     (1)
                  
                  
                     2022 m. kovo 1 d. 17:26 val. Bendra pertvarkymo valdyba (BPV) pagal Reglamento (ES) Nr. 806/2014 18 straipsnio 7 dalį perdavė Komisijai įstaigos „Sberbank d.d.“, įsteigtos Kroatijoje, pertvarkymo schemą;
                  
               
                     (2)
                  
                  
                     pertvarkymo schemoje BPV nurodo, kad „Sberbank d.d.“ atveju yra tenkinamos visos pertvarkymo sąlygos, išdėstytos Reglamento (ES) Nr. 806/2014 18 straipsnio 1 dalies pirmoje pastraipoje, ir pateikia vertinimą, kodėl dėl viešojo intereso reikia imtis pertvarkymo veiksmų;
                  
               
                     (3)
                  
                  
                     pertvarkymo schemoje pagal Reglamento (ES) Nr. 806/2014 18 straipsnio 6 dalį nurodoma pertvarkyti „Sberbank d.d.“ ir pertvarkomai įstaigai taikyti verslo pardavimo priemonę. Pertvarkymo schemoje taip pat nurodomos priežastys, kodėl visi tie elementai yra tinkami;
                  
               
                     (4)
                  
                  
                     Komisija pritaria pertvarkymo schemai. Visų pirma ji sutinka su BPV nurodytomis priežastimis, kodėl pagal Reglamento (ES) Nr. 806/2014 18 straipsnio 5 dalį dėl viešojo intereso reikia imtis pertvarkymo veiksmų;
                  
               
                     (5)
                  
                  
                     todėl BPV pateikta pertvarkymo schema turėtų būti patvirtinta,
                  
               PRIĖMĖ ŠĮ SPRENDIMĄ:
         
            1 straipsnis
            „Sberbank d.d.“ pertvarkymo schema yra patvirtinama.
         
         
            2 straipsnis
            Šis sprendimas skirtas Bendrai pertvarkymo valdybai.
         
         
            Priimta Briuselyje 2022 m. kovo 1 d.
            
               
                  Komisijos vardu
               
               Mairead MCGUINNESS
               
                  Komisijos narė
               
            
         
         
            (1)  Paskelbta Oficialiajame leidinyje L 225 2014 m. liepos 30 d., p. 1: https://eur-lex.europa.eu/legal-content/LT/TXT/PDF/?uri=CELEX:32014R0806&from=LT